 **Oznámenie o organizovaní verejného športového podujatia**

**podľa § 3 ods. 4 všeobecne záväzného nariadenia o úprave niektorých podmienok pri**

**organizovaní verejných športových podujatí** **(ďalej len „VZN“)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **NÁZOV, DRUH A ÚČEL PODUJATIA** | | | | | | | | |
| **Názov** |  | | | | | | | |
| **Druh a účel podujatia** |  | | | | | | | |
| **OSOBITNÉ OZNAČENIE PODUJATIA** | | | | | | | | |
| **Kategória podujatia** | | | | **áno / nie** | | **Poznámka** | | |
| rizikové podujatie | | | |  | |  | | |
| podujatie s osobitným režimom | | | |  | |  | | |
| podujatie mimo športového zariadenia | | | |  | |  | | |
| medzinárodné podujatie | | | |  | |  | | |
| **ZÁKLADNÉ INFORMÁCIE O PODUJATÍ** | | | | | | | | |
| **Deň a čas** | | | |  | | | | |
| **Miesto konania** | | | |  | | | | |
| **Predpokladaný počet divákov** | | | |  | | | | |
| **Predpokladaný počet osôb, ktoré sa na podujatí zúčastňujú v súvislosti s výkonom športovej činnosti** | | | |  | | | | |
| **ORGANIZÁTOR** | | | | | | | | |
| **ORGANIZÁTOR**  **(identifikačné údaje)** | | názov: | | | | |  | |
| adresa: | | | | |  | |
| Poznámka: | |  | | | | | | |
| **POČET PRÍLOH A PODPIS ORGANIZÁTORA** | | | | | | | | |
| Počet príloh oznámenia o organizovaní verejného športového podujatia: | | | | | | | |  |
| **Vyhlasujem, že všetky údaje uvedené v tomto oznámení (vrátane príloh) sú správne a úplné.**  **Zmenu údajov uvedených v oznámení oznámiť bezodkladne.** | | | | | | | | |
| Meno a priezvisko (funkcia) osoby konajúcej za organizátora: | | | Dátum: | | Podpis (odtlačok pečiatky) | | | |
|  | | |  | |

*Oznámenie je potrebné doručiť na adresu Obecný úrad Lozorno, 900 55 Lozorno, Hlavná 1 alebo elektronicky na emailovú adresu* [***obec@lozorno.sk***](mailto:obec@lozorno.sk)

**Oznámenie o organizovaní verejného športového podujatia podľa § 3 ods. 4 VZN**

**(vysvetlivky k formuláru)**

VYSVETLENIE POJMOV:

***zákon*** – zákon č. 1/2014 Z. z. organizovaní verejných športových podujatí v znení neskorších predpisov

***VZN*** – všeobecne záväzné nariadenie Obce Lozorno o úprave niektorých podmienok pri organizovaní verejných športových podujatí

***podujatie*** – verejné športové podujatie; podujatie sa považuje za **verejné**, ak je prístupné pre individuálne neurčených divákov

***účastník podujatia*** – fyzická osoba, ktorá sa z dôvodu konania podujatia zdržiava na mieste konania podujatia alebo v jeho blízkosti, premiestňuje sa k miestu konania podujatia alebo odchádza z miesta konania podujatia, najmä 1. divák, 2. osoba, ktorá sa na podujatí zúčastňuje v súvislosti s výkonom športovej činnosti, 3. osoba, ktorá sa na podujatí zúčastňuje v súvislosti s organizovaním podujatia

***subjekt verejného práva***  – orgán verejnej správy, obec alebo mesto, samosprávny kraj alebo orgán verejnej správy alebo moci, verejnoprávna korporácia alebo ústav

Dôležité ustanovenia VZN:

**Oznamovacia povinnosť sa nevzťahuje** (t. j. netreba ani zasielať formulár) na organizátora podujatia, ktoré sa má konať na športovisku v areáli alebo objekte ŠK Lozorno na Športovom námestí alebo v objekte CK Lozorno na Zvončínskej ulici, na ktorom sa predpokladá účasť

* najviac 30 účastníkov,
* najviac 150 účastníkov, ak je organizátorom výlučne verejnoprávny subjekt.

V prípade podujatí s vyšším predpokladaným počtom účastníkov alebo podujatí konaných mimo uvedené miesta platí oznamovacia povinnosť v tomto zúženom rozsahu:

1. ak sa predpokladá účasť najviac 200 účastníkov, v oznámení treba uviesť

1. názov, druh a účel podujatia,
2. deň a čas konania podujatia,
3. miesto konania podujatia,
4. označenie organizátora podujatia a adresu jeho sídla, miesta podnikania, trvalého pobytu alebo obdobného pobytu.

2. ak sa predpokladá účasť viac ako 200 účastníkov (a menej ako 300), v oznámení treba uviesť

1. údaje uvedené v odseku 1,
2. predpokladaný počet divákov,
3. predpokladaný počet osôb, ktoré sa na podujatí zúčastňujú v súvislosti s výkonom športovej činnosti.

Dôležité ustanovenia zákona ohľadom oznámenia:

Organizátor podujatia je povinný v písomnej forme alebo v elektronickej forme oznámiť zámer organizovať podujatie obci . Ak sa má podujatie konať na území niekoľkých obcí, je potrebné jeho konanie oznámiť každej z nich.

Oznámenie podáva organizátor podujatia pred konaním podujatia, najneskôr

a) 10 dní,

b) 15 dní, ak ide o podujatie s osobitným režimom alebo medzinárodné podujatie, alebo

c) 30 dní, ak sa má podujatie konať mimo športového zariadenia.

Ak ide o podujatie s osobitným režimom alebo medzinárodné podujatie, organizátor podujatia podáva oznámenie aj príslušnému útvaru Policajného zboru a príslušnému športovému zväzu.

Zmeny údajov uvedených v oznámení podľa odseku 3 je organizátor podujatia povinný oznámiť obci Lozorno bezodkladne. Ak ide o podujatie s osobitným režimom alebo medzinárodné podujatie, zmeny údajov organizátor podujatia oznamuje aj príslušnému útvaru Policajného zboru a príslušnému športovému zväzu.

Obec Lozorno rozhodne o zákaze podujatia, ak sa jeho konanie riadne neoznámilo obci a jeho konanie by bolo v zásadnom rozpore so záujmami chránenými zákonom.

Na podujatie, ktorého organizátorom je právnická osoba alebo fyzická osoba podnikateľ a účastníkmi podujatia sú fyzické osoby, ktoré sú v právnom vzťahu k organizátorovi podujatia, najmä členskom, žiackom, študentskom, pracovnoprávnom, služobnom a blízke osoby týchto osôb, sa ustanovenia zákona nevzťahujú (t. j. nemajú ani oznamovaciu povinnosť). To neplatí, ak ide o podujatie s osobitným režimom alebo o podujatie konané mimo športového zariadenia.

FORMULÁR „Oznámenie o organizovaní verejného športového podujatia“

**Všeobecné informácie**

* údaje odporúčame písať obyčajným prednastaveným písmom (t. j. nie tučným „**bold**“), v príslušnom políčku (spravidla v pravom stĺpci)
* políčka označené ako „Poznámka“ slúžia na uvedenie ďalších dôležitých prípadne vysvetľujúcich informácií
* ak je možnosť výberu (áno / nie), uvedie sa správna možnosť (buď „ÁNO“ alebo „NIE“)
* údaje, ktoré organizátor nie je povinný vyplniť, možno nechať nevyplnené alebo príslušné políčka preškrtnúť
* z praktických dôvodov možno požadované informácie uviesť aj v prílohe k oznámeniu (v takom prípade odporúčame v príslušnom políčku uviesť aj odkaz na prílohu)

**položky „Názov, druh a účel podujatia“**

**Názov podujatia** – oficiálny prípadne aj neoficiálny názov podujatia

**Druh a účel podujatia** – podľa § 2 písm. a) zákona sa podujatím rozumie športová súťaž, stretnutie, turnaj, preteky, turistické podujatie alebo iné podujatie spojené s pohybovo-rekreačnou aktivitou fyzických osôb v oblasti telesnej kultúry; v rámci druhu podujatia možno vo všeobecnosti určiť aj vekovú kategóriu súťažiacich

**položky „Osobitné označenie podujatia“**

**rizikové podujatie** – podľa § 2 písm. c) zákona ide o podujatie označené za rizikové organizátorom podujatia, športovým zväzom, obcou (mestom Košice) alebo Policajným zborom z dôvodu hrozby narušenia verejného poriadku alebo ohrozenia bezpečnosti, zdravia, mravnosti, majetku alebo životného prostredia

**podujatie s osobitným režimom** – podľa § 2 písm. d) zákona sa týmto podujatím rozumie: (1) rizikové podujatie, alebo (2) futbalové stretnutie alebo hokejové stretnutie dvoch najvyšších súťaží v kategórii dospelých alebo posledné štyri kolá pohárových súťaží vo futbale a hokeji v kategórii dospelých, alebo (3) podujatie, na ktorom sa predpokladá účasť 4 000 a viac divákov, alebo (4) podujatie, na ktorom sa predpokladá viac ako 90 % obsadenia športového zariadenia s kapacitou 2 000 a viac divákov

**podujatie mimo športového zariadenia** – podľa § 2 písm. g) sa športovým zariadením rozumie pozemok, vyznačený turistický chodník, stavba, vodná plocha alebo ich súbor a priľahlé priestory, ktoré slúžia výhradne alebo prevažne na konanie podujatí

**medzinárodné podujatie** – podľa § 2 písm. b) zákona ide o podujatie, na ktorom sú zúčastnené družstvá alebo viacerí športovci z rôznych štátov; za medzinárodné podujatie sa nepovažuje podujatie, v ktorom športovci so štátnou príslušnosťou iného štátu súťažia za športové kluby so sídlom na území Slovenskej republiky alebo podujatie, ktoré národný športový zväz označil ako domáce podujatie

**poznámka** – v poznámke možno bližšie špecifikovať okolnosti, na základe ktorých podujatie patrí do príslušnej kategórie podujatia s „osobitným označením“

**položky „Základné informácie o podujatí“**

**deň a čas** – časom podujatia sa rozumie čas, od ktorého organizátor podujatia umožní divákom vstup na miesto konania podujatia do času opustenia miesta konania podujatia všetkými divákmi; ak sa podujatie koná mimo športového zariadenia, do času ukončenia podujatia organizátorom podujatia; pri celodennom alebo viacdennom podujatí sa uvedie aj program a časový harmonogram priebehu podujatia [§ 4 ods. 3 písm. c)]

**miesto konania** – pri podujatí, ktoré sa koná mimo športového zariadenia, sa uvedie aj presný popis pozemkov alebo iných priestorov, kde sa má podujatie konať [§ 4 ods. 3 písm. d)]

**predpokladaný počet divákov** – medzi divákov sa nepočítajú osoby, ktoré sa na podujatí zúčastňujú v súvislosti s výkonom športovej činnosti (športovci) ani v súvislosti s organizovaním podujatia (napr. usporiadatelia, dobrovoľníci a pod.) – je to potrebné uviesť len v prípade, ak sa predpokladá účasť viac ako 200 účastníkov

**predpokladaný počet osôb, ktoré sa na podujatí zúčastňujú v súvislosti s výkonom športovej činnosti** – počet súťažiacich osôb – je to potrebné uviesť len v prípade, ak sa predpokladá účasť viac ako 200 účastníkov

**položky „Organizátor“**

**organizátor** – podľa § 3 zákona organizátorom podujatia môže byť právnická osoba, fyzická osoba podnikateľ alebo fyzická osoba; možno uviesť aj ďalšie kontaktné údaje na organizátora (napr. v poznámke)

**položky „Počet príloh a podpis organizátora“**

Organizátor uvedie počet príloh, ktoré predkladá spolu s oznámením. Zároveň sa uvedie meno a priezvisko (funkcia) osoby konajúcej za organizátora, ktorá svojim podpisom potvrdí správnosť a úplnosť údajov. Ak sa oznámenie zasiela elektronicky (prostredníctvom elektronickej pošty), políčko určené na podpis (príp. pečiatku) môže ostať nevyplnené.